KININ KALMOMI A HAUSA (SYNONYMS) Kinin kalmomi na nafin kalmomi biyu ko fiye da suke da ma’ana iri daya, inda daya kan iya maye gurbin daya a cikin magana ba tare da haifar da bambanci ba. Misali: Barna ta’adi Fitsari bawali Adiko kallabi Bokoiti likidiri Kosai are DALILAN SAMUWAR KININ KALMOMIN HAUSA Akwai dalilai da suke sanadiyyar samuwar kinin kalmomi a harsuna. Daya daga cikin dalilan shi ne bambancin karin harshe. Ma’ana, irin bambance-bambancen da ake samu a tsakanin masu amfani da harshe guda a nahiyoyi mabambanta. Wadannan nahiyoyi sun hada da Hausar Kano, wato Kananci da sakkwatanci da katsinanci dadai sauransu. Sakamakon haka ne ake samun kalmomi masu ma’ana guda. Misali: Lokaci (Kananci) Wokakaci (sakkwatanci) Farce (kananci) Akaifa (Zazzaganci) Kumba (sakkwatanci) Darbejiya (kananci) Maina (Gumalanci) Carbi (hadejanci) Barci (kananci) Kwana (sakkwatanci) Hargowa (kananci) Hayagaga (kabanci) Surutu (kananci) Dumi (sakkwatanci/katsinanci) Bera (kananci) Kusu (sakkwatanci/katsinanci) Cinnaka (kananci) Tarmani (sakkwatanci/katsinanci) Kuda (kananci) Kuje (sakkwatanci/katsinanci) Wawa (kananci) shawaragi sakkwatanci/katsinanci) Dalili na biyu da ke haifar da samuwar kinin kalmomi shi ne aron kalmomi daga harasa daban-daban.